Fyrstedømmet Sealand
**Fyrstedømmet Sealand** (engelsk: *Principality of Sealand*) er en mikronasjon uten internasjonal anerkjennelse sørøst i Nordsjøen. Sealands selverklærte fyrste Paddy Roy Bates hevder herredømme over plattformen HM Fort Roughs omkring ti kilometer utenfor kysten av Suffolk i England. Plattformen er en tidligere forsvarsinstallasjon fra den annen verdenskrig.

Paddy Roy Bates og hans familie og samarbeidspartnere hevder at plattformen og det omliggende farvannet utgjør en egen stat. Andre innvender at Sealand neppe oppfyller folkerettens krav om fast land og befolkning av en viss størrelse. Rettsavgjørelser i Storbritannia og Tyskland har fastslått at Sealand ikke kan regnes som en stat.[] Bates hevder at Sealand *de facto* er anerkjent som selvstendig stat både av Tyskland, ettersom de har sendt en diplomat til mikronasjonen, og av Storbritannia, ettersom engelsk rett har fastslått at britiske myndigheter ikke har myndighet over Sealand, men ingen av disse handlingene utgjør *de jure* anerkjennelse i henhold til både Tyskland og Storbritannia.

Den 23. juni 2006 brant store deler av plattformen ned etter en eksplosjon i en generator. Et omfattende renoveringsprosjekt ble deretter igangsatt.

Sealand var i 2007 til salgs. Det svenske piratnettstedet The Pirate Bay vurderte å kjøpe Sealand ettersom de dermed håpet å kunne opprette egne lover om opphavsrett, eller stille seg utenfor nasjonale lover om de samme. Salget ble ikke gjennomført, da partene ikke kom til enighet om pris. I 2009 hevdet en tysker som kaller seg selv *Kong Marduk I* at Sealand var en del av hans *Kongedømmet Marduk*.

Roy Bates døde av Alzheimers sykdom 9. oktober 2012; sønnen Michael arvet rollen som fyrste over Sealand. Michael Bates bor i England.

Økonomi
-------

Sealands utsteder egne mynter («sjølandsk dollar») og frimerker. Som inntektskilde selger Sealand også adelstitler, blant andre *Baron*/*Baroness*.

* Sjølandske mynter.Sjølandske mynter.
* Sjølandske frimerker.Sjølandske frimerker.
* Adelspatent.Adelspatent.

Referanser
----------

1. ↑  «About | Principality of Sealand». *www.sealandgov.org* **(engelsk)**. Besøkt 29. januar 2017.
2. ↑  «Verdens minste «land» er til salgs». *www.dn.no* **(norsk)**. Besøkt 29. januar 2017.
3. ↑  ITavisen.no. «The Pirate Bay vil bli eget land». Besøkt 29. januar 2017.
4. ↑  «Row as ‘King Marduk’ claims Sealand». *Echo*. 23. januar 2009.
5. ↑  Press, Associated (10. oktober 2012). «Self-declared prince of sovereign principality of Sealand dies aged 91». *The Guardian* **(engelsk)**. ISSN 0261-3077. Besøkt 29. januar 2017.
6. ↑  «Prince Roy of Sealand aka Roy Bates (passed away 9th October 2012) Obituary | Principality of Sealand». *www.sealandgov.org* **(engelsk)**. Arkivert fra originalen 2. februar 2017. Besøkt 29. januar 2017.
7. ↑  Yardley, William (13. oktober 2012). «Roy Bates, Bigger-Than-Life Founder of a Micronation, Dies at 91». *The New York Times*. Besøkt 13. oktober 2012.
8. ↑  Ryan, John; Dunford, George; Sellars, Simon. Micronations: The Lonely Planet Guide to Home-Made Nations, Lonely Planet Publications, 2006, p. 9-12

Eksterne lenker
---------------

* (en) Offisielt nettsted Rediger på Wikidata

* (en) Sealand – kategori av bilder, video eller lyd på Commons Rediger på Wikidata
* Website of Rebel Sealand Government
* National Anthem

|  |  |
| --- | --- |
| Wikisource | (en) Constitution of the Principality of Sealand – originaltekster fra den engelskspråklige Wikikilden |


|  |  |
| --- | --- |
| Oppslagsverk/autoritetsdata | VIAF **·** GND **·** BBC Things
 |